CELEX: C2006/121/14
Language: et
Date: 2006-05-20 00:00:00
Title: Kohtuasi C-155/06:  23. märtsil 2006  esitatud hagi — Euroopa Ühenduste Komisjon  versus  Suurbritannia ja Põhja-Iiri Ühendkuningriik

20.5.2006   
            
            
               ET
            
            
               Euroopa Liidu Teataja
            
            
               C 121/8
            
         23. märtsil 2006 esitatud hagi — Euroopa Ühenduste Komisjon versus Suurbritannia ja Põhja-Iiri Ühendkuningriik
   (Kohtuasi C-155/06)
   (2006/C 121/14)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: M. Patakia ja D. Lawunmi)
   
      Kostja: Suurbritannia ja Põhja-Iiri Ühendkuningriik
   Hageja nõuded
   
               —
            
            
               tunnistada, et Suurbritannia ja Põhja-Iiri Ühendkuningriik jättis võtmata lõplikud meetmed nõukogu direktiivi 96/29/Euratom (1), millega sätestatakse põhilised ohutusnormid töötajate ja muu elanikkonna tervise kaitsmiseks ioniseerivast kiirgusest tulenevate ohtude eest, artiklist 53 tulenevate kohustuste täitmiseks, kuna puudusid õigusnormid asjakohaseks sekkumiseks püsiva kiirgusega kokkupuute korral, mis tuleneb kiirgusavarii või eelneva tegevuse tagajärgedest;
            
         
               —
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         Väited ja peamised argumendid
   Direktiivi IX jaotis sätestab liikmesriikide kohustused seoses sekkumiste ettevalmistamise ja sekkumisega kiirgusavariide korral. Artikkel 53 näeb ette, et liikmesriigid vastutavad sekkumise eest püsiva kiirgusega kokkupuute korral.
   Ühendkuningriikide ametiasutused on möönnud, et nende olemasolevas õiguses ei ole direktiiv täielikult üle võetud, kuna selles ei ole ette nähtud meetmeid kõigiks juhtudeks, mil radioaktiivne saaste on tuvastatud. Käesoleva menetluse aluseks olnud kaebuses on kirjeldatud asjaolu, et juhul, kui püsiv kiirgusega kokkupuude on tingitud eelnevast tegevusest, milleks kunagi ei ole antud luba, siis pole võimalik seda tuvastada ega selle suhtes meetmeid võtta; sekkumine on võimalik vaid siis, kui seda kokkupuudet saab seostada nimetatud eelneva tegevusega, mis toimus maa-alal, kus nüüd on tuvastatud võimalik saaste.
   
      (1)  EÜT L 159, 29.6.1996, lk 1.